Oordrywing in overdrive I
Junie 16, 2011 in Sonder kategorie
Jy weet nou al dat aardverwarming handuit geruk het en dat dit alles JOU skuld is. Al Gore sê self so. En jy weet dat alle politici altyd die waarheid praat – veral as hulle on the side 'n winsie kan maak.
Hoeveel het die Aarde die afgelope 100+ jaar verwarm? Is dit 2°C, 5°C, 10°C?
Nee, nie een van daai nie, dis 0.7°C. Lees weer, nul punt 7 grade Celsius. Jy kan dit skaars op 'n gewone termometer aflees. Dis minder as die daaglikse temperatuurverskil tussen dag en nag. En dis 'n gemiddelde geneem oor die hele Aarde. Die IPCC self is een van die bronne vir hierdie warm klimaat.
Hoekom skrik ons so dan so groot hiervoor? Een van die redes is die grafiese voorstelling van die verwarming. Dit is gebruiklik om dit op 'n grafiek aan te toon met behulp van anomalieë. Hulle kies een of ander beginpunt, sê 15° en wys dan net die temperatuurverskil tussen die metings en 15°.
So sal 'n temperatuur van 15.7° voorgestel word as +0.7° en 'n lesing van 14.3 sal voorgestel word as -0.7°.
Hierdie truuk maak enige verandering meer opsigtelik, maar laat die verandering veel ernstiger voorkom as wat dit in werlikheid is. Kyk na die grafiek hier: